|  |  |
| --- | --- |
|  |  |
| **Република Србија** | **Република Србија** |
| **МИНИСТАРСТВО ЗА ЉУДСКА**  **И МАЊИНСКА ПРАВА И ДРУШТВЕНИ ДИЈАЛОГ** | **МИНИСТАРСТВO УНУТРАШЊИХ ПОСЛОВА** |
|  |

На основу члана 12. Закона о министарствима („Службени гласник РС“, број 128/20, 116/22 и 92/2023-др.закон) и Закључка о усвајању Смерница за укључивање организација цивилног друштва у радне групе за израду предлога докумената јавних политика и нацрта, односно предлога прописа („Службени гласник РС“, бр. 8/20 и 107/21), Министарство за људска и мањинска права и друштвени дијалог у сарадњи са Министарством унутрашњих послова упућује

**Ј А В Н И П О З И В**

**организацијама цивилног друштва за предлагање кандидата за чланство у Радној групи за израду нацрта Закона у области борбе против трговине људима у Републици Србији**

**I ПРЕДМЕТ ЈАВНОГ ПОЗИВА**

Закон у области борбе против трговине људима има за циљ да на системски и јединствен начин комплетно уреди ову област, између осталог, организацију и поступање државних органа и организација, институција и организација цивилног друштва, ради делотворног сузбијања трговине људима, као и да обезбеди благовремену и делотворну идентификацију, подршку и заштиту жртвама трговине људима.

У складу са тим, предвиђено је да у изради новог закона учествују државни органи и органи локалне самоупрaве Републике Србије у оквиру својих надлежности у партнерству са организацијама цивилног друштва. Организације цивилног друштва равноправно учествују у изради првог Закона у области борбе против трговине људима именовањем до 5 (пет) представника организација цивилног друштва које делују у области борбе против трговине људима.

**II ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ**

1. **Циљ овог јавног позива** је да се кроз јаван и транспарентан процес изврши избор до 5 **(пет) организација цивилног друштва** чији ће представници узети учешће у раду Радне групе за израду Нацрта закона у области борбе против трговине људима у Републици Србији.

2. Јавни позив је намењен организацијама цивилног друштва које делују **у области борбе против трговине људима.**

3. **Право учешћа** на Јавном позиву имају организације цивилног друштва, основане и регистроване сагласно прописима Републике Србије које делују у области утврђеној овим јавним позивом.

**III КРИТЕРИЈУМИ**

Оргaнизaциjе цивилнoг друштвa које се кандидују морају испуњавати **следеће** **критеријуме**:

* 1. да су **уписaне у рeгистaр нajмaњe 3 (три) године** прe oбjaвљивaњa oвoг jaвнoг пoзивa;
  2. да **актом о оснивању или статутом имају утврђене циљеве** у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ)[[1]](#footnote-1);
  3. да поседују **пројектно искуство и експертизу** у области наведеној у тачки II јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ) у **последње 3** **(три) године**;
  4. да представници које организација предлаже за кандидате за члана и заменика члана у Радној групи **нису функционери или државни службеници**;
  5. *пожељно* је да поседују **искуство у сарадњи са организацијама цивилног друштва кроз активна чланства у мрежама или другим асоцијацијама организација цивилног друштва**;
  6. *пожељно* је да поседују **претходно искуство у раду радних група и других радних и саветодавних тела** које формирају органи државне и покрајинске управе и локалне самоуправе.[[2]](#footnote-2)

У циљу **подстицања равномерне територијалне заступљености организација цивилног друштва** у процесу селекције додатно ће се вредновати пријаве организација цивилног друштва са седиштем изван главног града. Наведено опредељење представља искључиво **меру афирмативне акције** и ни на који начин није усмерено на дискриминацију подносилаца пријава који не спадају у наведену категорију.

**IV ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе на српском језику:**

* **попуњен Пријавни формулар** (*Анекс 1 – Пријавни формулар*)
* **попуњен образац о реализованим програмима/пројектима које је организација реализовала** у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године** (*Анекс 2 – Образац о реализованим програмима/пројектима)*;
* **попуњен образац о** **објављеним публикацијама** (анализе, истраживања и сл.)које је организација објавила у области наведеној у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године** (*Анекс 3 – Образац о објављеним публикацијама*);
* **Изјаве о прихватању кандидатуре и одсуству сукоба интереса -** да представник кога организација предлаже за кандидата у радној групи није функционер или државни службеник у органу државне управе, служби Владе или јавној агенцији, односно функционер или службеник у органу аутономне покрајине или јединице локалне самоуправе, односно ангажован/а у органу јавне управе, потписану од стране предложеног члана и заменика члана (*Анекс 4 – Изјава о прихватању кандидатуре и одсуству сукоба интереса*);
* *пожељно* је доставити **доказ о искуству у раду радних група и других радних и саветодавних тела** које формирају органи јавне управе (*списак радних/саветодавних тела у којима је организација учествовала, орган који је основао и година оснивања.*).
* *пожељно* је доставити **доказ о** **чланству у мрежи или другој асоцијацији организација цивилног друштва** *(референцу која документује чланство односно уговор, меморандум о сарадњи, потврду мреже или друге асоцијације и сл.);*

**Неће се разматрати:** непотпуне пријаве (пријаве које не садрже сву потребну документацију); неблаговремене пријаве (пријаве које не пристигну у предвиђеном року); пријаве поднете супротно одредбама датим у условима учешћа на Јавном позиву; пријаве које садрже друге недостатке због којих није могуће вредновање према задатим критеријумима.

**V РОК И НАЧИН ПОДНОШЕЊА ПРИЈАВЕ**

**Рoк зa пoднoшeњe пријава траје од 26. августа до 4. септембра 2024. године.**

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе **искључиво** **електронским путем на адресу:** [**javni.poziv@minljmpdd.gov.rs**](mailto:javni.poziv@minljmpdd.gov.rs)сa нaпoмeнoм: **„Подношење кандидатуре за чланство у Радној групи за израду Нацрта закона у области борбе против трговине људима у Републици Србији“.**

Евентуална питања у вези са поступком подношења пријава могу се упутити Министарству за људска и мањинска права и друштвени дијалог, на адресу електронске поште: [**javni.poziv@minljmpdd.gov.rs**](mailto:javni.poziv@minljmpdd.gov.rs),или телефоном, на број: 011/311-3895 или 011/311-3859.

**VI ПОСТУПАК ИЗБОРА**

За потребе припреме и спровођења поступка избора, као и самог јавног позива, формирана је Комисија за избор организација цивилног друштва за чланство у Радној групи за израду Нацрта закона у области борбе против трговине људима у Републици Србији, која је састављена од представника Министарства за људска и мањинска права и друштвени дијалог и Министарства унутрашњих послова.

Формирана Комисија дужна је да најкасније у року од 30 радних дана од дана истека рока за подношење пријава донесе Предлог представника цивилног друштва за чланство у Радној групи за израду Нацрта закона у области борбе против трговине људима у Републици Србији (у даљем тексту: Предлог).

Предлог, као и сам јавни позив, биће објављен на званичној интернет страници Министарства за људска и мањинска права и друштвени дијалог [www.minljmpdd.gov.rs](http://www.minljmpdd.gov.rs) и достављен подносиоцима пријава на Јавни позив електронским путем.

Евентуална питања око поступка подношења пријава могу се упутити Министарству за људска и мањинска права и друштвени дијалог, на е-mail адресу [**javni.poziv@minljmpdd.gov.rs**](mailto:javni.poziv@minljmpdd.gov.rs)или телефоном на 011/311-3895 или 011/311-3859.

**VI ДОДАТНЕ ИНФОРМАЦИЈЕ**

1. Министарство унутрашњих послова и Министарствo за људска и мањинска права и друштвени дијалог нису у могућности да изабраним представницима организација цивилног друштва обезбеде накнаду за рад нити да сносе трошкове њиховог доласка и одласка са састанака.

1. Потребни обрасци, као и додатне информације за њихово попуњавање налазе се у оквиру следећих докумената:
2. Анекс 1 – Пријавни формулар,
3. Анекс 2 – Образац о реализованим програмима/пројектима,
4. Анекс 3 – Образац о објављеним публикацијама,
5. Анекс 4 – Изјава о прихватању кандидатуре и о одсуству сукоба интереса.

1. Испуњеност критеријума 1. и 2. дефинисаних тачком III Јавног позива (КРИТЕРИЈУМИ) провериће Комисија увидом у регистре које води Агенција за привредне регистре. [↑](#footnote-ref-1)
2. Критеријуми 5. и 6. означени као „пожељно“ нису елиминационог карактера, већ ће се додатно вредновати у процесу селекције. [↑](#footnote-ref-2)